Document ID: 32014R1012

Title and Content:
ΚΑΝΟΝΙΣΜΌΣ (ΕΕ) αριθ. 1012/2014 ΤΟΥ ΣΥΜΒΟΥΛΊΟΥ της 25ης Σεπτεμβρίου 2014 για την τροποποίηση του κανονισμού (ΕΚ) αριθ. 1340/2008 σχετικά με το εμπόριο ορισμένων προϊόντων χάλυβα μεταξύ της Ευρωπαϊκής Κοινότητας και της Δημοκρατίας του Καζακστάν λόγω της προσχώρησης της Κροατίας στην Ευρωπαϊκή Ένωση ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη την πράξη προσχώρησης της Κροατίας, και ιδίως το άρθρο 50, Έχοντας υπόψη την πρόταση της Ευρωπαϊκής Επιτροπής, Εκτιμώντας τα ακόλουθα: (1) Σύμφωνα με το άρθρο 50 της πράξης προσχώρησης της Κροατίας, όταν ορισμένες πράξεις των θεσμικών οργάνων εκδόθηκαν πριν από την προσχώρηση και πρέπει να προσαρμοστούν λόγω της προσχώρησης, οι δε σχετικές προσαρμογές δεν προβλέπονται από την πράξη προσχώρησης ή τα παραρτήματά της, οι προς τούτο απαιτούμενες πράξεις εκδίδονται από το Συμβούλιο εφόσον η αρχική πράξη δεν είχε εκδοθεί από την Επιτροπή. (2) Επειδή ο κανονισμός (ΕΚ) αριθ. 1340/2008 του Συμβουλίου (1), εκδόθηκε πριν από την προσχώρηση της Κροατίας και πρέπει να προσαρμοσθεί λόγω της συγκεκριμένης προσχώρησης και η προσαρμογή αυτή δεν προβλέπεται στην πράξη προσχώρησης της Κροατίας, ούτε και στα παραρτήματά της. (3) Συνεπώς, είναι σκόπιμο να προστεθοεί «HR» που προσδιορίζει την Κροατία ως κράτος μέλος του προβλεπόμενου προορισμού στον τυποποιημένο αύξοντα αριθμό που προσαρτάται σε κάθε άδεια εξαγωγής ή ισοδύναμο έγγραφο και να προστεθεί η επωνυμία και τα στοιχεία επικοινωνίας της κροατικής εθνικής αρχής στον κατάλογο των αρμόδιων εθνικών αρχών που είναι επιφορτισμένες με την εφαρμογή του κανονισμού (ΕΚ) αριθ. 1340/2008. (4) Είναι απαραίτητη η αναδρομική εφαρμογή του παρόντος κανονισμού για να διασφαλιστεί ότι δεν επηρεάζεται το εμπόριο των προϊόντων χάλυβα που διέπονται από τον κανονισμό (ΕΚ) αριθ. 1340/2008. (5) Ο κανονισμός (ΕΚ) αριθ. 1340/2008 θα πρέπει επομένως να τροποποιηθεί αναλόγως, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Ο κανονισμός (ΕΚ) αριθ. 1340/2008 τροποποιείται ως εξής: 1) Στο άρθρο 9, η παράγραφος 6 αντικαθίσταται από το ακόλουθο κείμενο: «6. Ο αύξων αριθμός απαρτίζεται από τα παρακάτω στοιχεία: - δύο γράμματα που προσδιορίζουν τη χώρα εξαγωγής, ως εξής: KZ = Δημοκρατία του Καζακστάν, - δύο γράμματα που προσδιορίζουν το κράτος μέλος του προβλεπόμενου προορισμού, ως εξής: - BE = Βέλγιο - BG = Βουλγαρία - CZ = Τσεχική Δημοκρατία - DK = Δανία - DE = Γερμανία - EE = Εσθονία - IE = Ιρλανδία - GR = Ελλάδα - ES = Ισπανία - FR = Γαλλία - HR = Κροατία - IT = Ιταλία - CY = Κύπρος - LV = Λετονία - LT = Λιθουανία - LU = Λουξεμβούργο - HU = Ουγγαρία - MT = Μάλτα - NL = Κάτω Χώρες - AT = Αυστρία - PL = Πολωνία - PT = Πορτογαλία - RO = Ρουμανία - SI = Σλοβενία - SK = Σλοβακία - FI = Φινλανδία - SE = Σουηδία - GB = Ηνωμένο Βασίλειο - έναν μονοψήφιο αριθμό για την αναγνώριση του έτους ποσόστωσης, που αντιστοιχεί στον τελευταίο αριθμό του υπό εξέταση έτους, π.χ. “9” για το έτος 2009, - έναν διψήφιο αριθμό για την αναγνώριση της αρχής έκδοσης στη χώρα εξαγωγής, - έναν πενταψήφιο αύξοντα αριθμό, από το 00 001 έως το 99 999, που αποδίδεται στο εκάστοτε κράτος μέλος προορισμού» . 2) Το παράρτημα IV του κανονισμού (ΕΚ) αριθ. 1340/2008 αντικαθίσταται από το κείμενο του παραρτήματος του παρόντος κανονισμού. Άρθρο 2 Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Εφαρμόζεται από την 1η Ιουλίου 2013. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 25 Σεπτεμβρίου 2014.

Classification Labels:
986
703
36
2394

Label Descriptions:
{"986": "Εμπορικές πράξεις", "703": "Εμπορική νομοθεσία", "36": "ΕΜΠΟΡΙΟ", "2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 5781
5283
5775
122
4057
614
914
3156
1417
5448

EuroVoc IDs (Expanded): 5781
5283
5775
122
4057
614
914
3156
1417
5448

Dataset Source: meu

Split: test